
Šta će uraditi onaj ko pođe na hadž i bude onemogućen da stupi u Meku?


* 
* 
* 
* 
* 
* 
* 

 
Šta će uraditi onaj ko pođe na hadž i bude onemogućen da stupi u Meku?

Ukoliko čovjek bude spriječen u tome prije nego što stupi u obrede, nije dužan ništa poduzeti; može otputovati u Meku – ne u svojstvu onog koji je stupio u obrede, a može se vratiti kući. Ako se ovdje radi o hadžu islama, čovjek ga treba što prije obaviti, a nije grešan ako bude onemogućen u tome.


Ako je čovjek pak spriječen u obavljanju hadža nakon što je stupio u ihramske zabrane, a izrekao je uvjet: “Ako me nešto onemogući u obavljanju obreda, ihrama ću se tu osloboditi!”, oslobodit će se ihramskih zabrana bez ikakvih sankcija. U slučaju da nije izrekao ovaj uvjet sačekat će neko vrijeme da nepogodna okolnost ubrzo nestane, a zatim će nastaviti s obredima. Ako čovjek bude spriječen, a obavi stajanje na Arefatu, njegov je hadž ispravan, no ukoliko se to dogodi prije stajanja na Arefatu, njegov hadž nije ispravan; iz obreda će u tom slučaju istupiti pomoću obavljanja umre, a hadž će obaviti sljedeće godine. Ali ako se čovjek ne nada da će otežavajuća okolnost uskoro nestati, oslobodit će se ihramskih ograničenja i zaklat će ***[kurban](https://pitajucene.com/search/kurban/questions/ "Pretraži pitanja o kurbanu")***, na osnovi ajeta: “Hadž i umru radi Allaha upotpunite! A ako budete spriječeni, onda kurbane koji vam se nađu pri ruci zakoljite…” (el-Bekara, 196)


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


